Joseph Porta

Joseph Porta, a zo un dudenn a adkaver lies e romantoù istorel Sven Hassel.

Obergefreiter ez eo ha goude-se Stabsgefreiter. Genidik eo eus Berlin, hag o vevañ e karter Berlin-Moabit emañ a-raok an Eil Brezel-bed. Kondaonet ez eo d'ar c'hampoù-bac'h dre ma oa sokialour hag en devoa plantet ur banniel ruz war tour un iliz. Goude ar c'hampoù-bac'h en em gav er 27vet rejimant panzer.

Blev rouz foll en deus, plijout a ra dezhañ dougen un tog-uhel melen hag ur werenn-lagad gant ur smoking bet holl gounezet en ur druchañ e-pad ur c'hoari kartoù e Bukarest e Roumania.

Mervel a ra toullgofet gant ur gontell rusian. Gant e gamaladed tro-dro dezhañ, Beier "an hini kozh" a son dezhañ kanaouenn Heinrich Heine Loreleï gant e harmonika evit ambrougañ anezhañ etrezek an anaonDe fordømtes legion (brezhoneg: lejion ar re daonet) Pajenn 291.. 
 Tro-spered 
Hardizh eo, gant un teod lemm. Aon a ra d'an ofiserien na fell ket dezho bezañ luet dirak o soudarded. N'eo ket aonik rak muntrañ un ofisour pa vez ul loen fall anezhañ hervezañ, ar pezh a zisplij kalz da Beier "an hini kozh".

Plijet ez eo gant kontañ istorioù hir hag ijinet, istorioù m'en dez an haroz troioù-kaer digredus hag hudur. Pa vez enouet pe enkrezet e gamaraded e c'houlennont gantañ kontañ un istor, darn an amzer ne zeu ket a-benn da echuiñ e gontadenn en ur vezañ direnket gant ar brezel pe pa sav cheu etrezañ hag ur gamarad stourm.

Gellet a ra c'hwezhañ ar boued a-bell, ha gant e gamarad Breur Bihan ez eo mailh evit kavout danvez da zebriñ ne ra forzh al lec'h. Pa vez o tebriñ e c'hell lonkañ tost difin, ar pezh a seblant digredus d'e gamaraded.

Plijet-bras ez eo gant an anevaled. Meur anezho a vo perc'hennet gantañ:
 Ar c'hazh Josef Vissarionovitch Stalin (Obergefreiter)
 An arzh Raspoutin

Prestiñ arc'hant a zo ur vammenn moneiz evit e c'hodell, dre ma vez ur feur rentañ uhel doare ur c'hwepad. Trucher meur ez eo er c'hoari kartoù hag evel-just ez eo laouen-drant da brestiñ arc'hant d'ar c'hoarierien riñset tra ma vije e gamaraded rejimant, an ofiserien betek mont da c'hoari gant an enebourien rusianDe fordømtes legion rann 988vet batailhon adarme, Pajennoù 204/205: Distroet goude ur sizhun el linennoù rusian gant ur vantell feur hag ur valizenn lêr ofisour ha 6 boutailhad vodka gounezet d'ur strollad komiserien politikel komunour.. Breur Bihan e gañfard a sikour anezhañ dre e nerzh korf ramzel en e holl droioù-kamm.

Sot eo gant ar sonerezh dre selaou ur wech un ganaouenn pe un tamm sonerezh nemetken e c'hell he seniñ. C'hoari a ra fleut, an harmonika, ar piano hag an orglez.

 Korfelezh 
Divalav-euzhus, bras-divent met treut-ki eo. Daoulagad pemoc'h gwer, ur gouzoug hir ha treut, pikoù-panez gant un dremm tric'horniek, un dant nemetken ha treid a vent 47 en deus.

Hervezañ ez eo sot ar merc'hed gantañ. Emlorc'hus eo eus e friDe fordømtes legion (brezhoneg: lejion ar re daonet)Pajenn 59 ..

Pa ne chom un dant nemetken gantañ eo bet roet dent faos dezhañ gant al lu, met ne lak ket anezho hag e fin pep pred e sach anezho eus un tamm lien evit o naetaat. An ofiserien a zo sabatuet ne lakafe ket anezho evel ma vefe ret. 
 Ar soudard 
Kregiñ a ra gant ar renk a Obergefreiter ha goude-se e tizh an hini a Stabsgefreiter, rak rediet eo da vont gant uhelaat e renk dre ar vank a ofisourien, padal e oa chomet betek-henn ar pellañ ar gwellañ gant an enraogoù.

Blenier kirri-hobregonet dornet-mat eo. Gellout a ra bleniañ un oto pe un tank e memes mod gant tizh ha nerzh. Plijet eo gant implij ar fuzuilhoù-resisted a zo gant ar vandennad tennerien-resisted.
Implijout a ra ivez ur strinker-tan, ur wareg ha kontilli.

 Liammoù diavaez 
 Porta's kitchen
 Levrlennadur 
 De fordømtes legion (Lejion ar re daonet) (1953). La légion des damnés, troer Gilles-Maurice Dumoulin, embannadur du Rocher (311 pajenn), dastumadenn Grands romans, 1999 (ISBN 978-2-268-03311-2)
 Døden på Larvefødder (Rodoù ar marv) (1957) (Goañv 1943 - Meurzh 1944)
 Frontkammerater (Kamaraded an talbenn) (1960) (Ebrel-Eost 1944)
 Marchbataillon (Batailhon-bale) (1962) (fin 1942 - Ebrel 1943)
 Gestapo (1943-1944)
 Monte Cassino (1963) (Genver-Mae 1944)
 Likvidér Paris ! (Risañ Pariz!) ((1967) Even 1944 - C'hwevrer 1945)
 SS-generalen (Jeneral SS) (1969) (fin 1942- Ebrel 1943)
 Glemt af Gud (Hent gwadus ar marv) (1977) (Hañv 1944 )
 Jeg så dem dø (Brezel an hañv) (1974) (Here 1941 - Genver 1942)
 Kommando Reichsführer Himmler (Kommando Reichsführer Himmler) (1972) (Eost-Here 1944)
 GPU-Fængslet (Toull-bac'h ar GPU) (1971) (Goañv 1942 - 1943)
 Krigsret (Barnadeg-brezel) (1979) (Goañv 1942-1943)
 Kommissæren (Ar c'homiser) (1985) (Hañv 1941)

 Notennoù ha daveennoù 

Rummad:Tudennoù romantoù Sven Hassel